બીજી તરફ ગુજરાતની ટીમનો કિંગ્સ ઈલેવન પંજાબ સામેનો વિજય થોડો મુશ્કેલ બન્યો હતો. પંજાબની ટીમે તે મેચમાં સારી બેટિંગ કરી હતી, પણ તેની બોલિંગ બિલકુલ સામાન્ય રહી હતી. મેન ઓફ ધી મેચનો એવોર્ડ જીતેલા ઓસ્ટ્રેલિયાના ઓપનર એરોન ફિન્ચે સારું ફોર્મ દેખાડ્યું હતું, પણ પંજાબના દિશાહીન બોલરોએ તેનું કામ સહેલું બનાવ્યું હતું. ગુજરાતની ટીમ વતી ભારતની ૧૯-હેઠળના ખેલાડીઓની ટીમના કેપ્ટન ઈશાન કિશને બધાંને પ્રભાવિત કર્યાં હતાં, પરંતુ તે મોટી ઇનિંગ્સ રમી શક્યો નહોતો. આજે ઇશાન પાસેથી મોટી ઇનિંગ્સની આશા રાખવામાં આવી રહી છે.